എരുമേലിയില് വ്യാപാരികള് മാലിന്യങ്ങള് വൃത്തിയാക്കി നല്കണം എരുമേലി: പ്ലാസ്റ്റിക്, ജൈവം എന്നിങ്ങനെ വേര്തിരിച്ച് വൃത്തിയാക്കി ഇന്ന് മുതല് മാലിന്യങ്ങള് നേരിട്ട് വ്യാപാരികള് ഹരിതകര്മ സേനയ്ക്ക് നല്കണമെന്ന് പഞ്ചായത്ത് അറിയിച്ചു. എല്ലാ ദിവസവും ഇതിനായി ഹരിതകര്മ സേനയിലെ അംഗങ്ങളായ വനിതകള് എത്തും. മാലിന്യങ്ങള് വാങ്ങുന്നതിന് ഹരിത കര്മ സേനയ്ക്ക് ഫീസ് നല്കണമെന്നും അറിയിച്ചിട്ടുണ്ട്. വൃത്തിഹീനമായ മാലിന്യങ്ങള് നല്കാന് പാടില്ല. റോഡിലും തോടിലും പൊതു സ്ഥലങ്ങളിലും മാലിന്യങ്ങള് തള്ളിയാല് പിഴയും ഒപ്പം കേസുമുണ്ടാകുമെന്ന് പഞ്ചായത്ത് അധികൃതര് അറിയിച്ചു. മത്സ്യ, മാംസ വില്പ്പന ശാലകളിലെയും ഹോട്ടലുകളിലെയും മാലിന്യങ്ങള് സ്വീകരിക്കില്ലെന്നും പഞ്ചായത്ത് അധികൃതര് അറിയിച്ചു. ഐക്യദാര്ഢ്യ സമ്മേളനംഎലിക്കുളം: പാലാ രൂപതാധ്യക്ഷന് മാര് ജോസഫ് കല്ലറങ്ങാട്ട് നടത്തിയ പ്രസ്താവനയോട് ഐക്യദാര്ഢ്യം പ്രഖ്യാപിച്ച് എലിക്കുളം ഉണ്ണിമിശിഹാ പള്ളിയിലെ പിതൃവേദി, മാതൃവേദി സംഘടനകളുടെ സംയുക്ത യോഗം നടന്നു. യോഗത്തില് വികാരി ഫാ. ജസ്റ്റിന് പഴേപറന്പില് അധ്യക്ഷതവഹിച്ചു. അസിസ്റ്റന്റ് വികാരി ഫാ. സില്വാനോസ് മഠത്തിനകം, പിതൃവേദി പ്രസിഡന്റ് ജോര്ജുകുട്ടി പനച്ചിക്കല്, സെക്രട്ടറി സോണി ഞാറയ്ക്കല്, മാതൃവേദി പ്രസിഡന്റ് എല്സമ്മ തോമസ് താഴത്തേടം, സെക്രട്ടറി സാലി കുരുവിള കോക്കാട്ട് എന്നിവര് പ്രസംഗിച്ചു. തുടര്ന്ന് ഐക്യദാര്ഢ്യപ്രമേയവും അവതരിപ്പിച്ചു.